ai4bharat/Pralekha huggingface dataset:
প্রধানমন্ত্রীরদপ্তর
গোল্ডম্যান স্যাকস-এর বোর্ড এবং মূল পরিচালনগোষ্ঠীর সঙ্গে প্রধানমন্ত্রীর সাক্ষাৎ
নয়াদিল্লি, ২৮ জুন, ২০২৩
প্রধানমন্ত্রী শ্রী নরেন্দ্র মোদী গোল্ডম্যান স্যাকস-এর বোর্ড এবং মূল পরিচালনগোষ্ঠীর সঙ্গে বৈঠকে মিলিত হন।
প্রধানমন্ত্রী এক ট্যুইট করে বলেছেন:
“@GoldmanSachs-এর বোর্ডের সদস্যবৃন্দ এবং মূল পরিচালনগোষ্ঠীর সঙ্গে সদর্থক আলোচনা হয়েছে। ভারতে সাম্প্রতিক সংস্কারের ফলে সৃষ্টি হওয়া ব্যাপক আর্থিক বৃদ্ধির সম্ভাবনা এবং ব্যবসার সুগম পরিবেশ বৈঠকে তুলে ধরা হয়েছে। তাছাড়া বৈশ্বিক ফার্মগুলির ক্ষেত্রে ভারত যে বিভিন্ন সুযোগ দিচ্ছে তাও বলা হয়েছে।”
CG/AB/NS
(
ক্রেতা, খাদ্যএবংগণবন্টনমন্ত্রক
গতবারের এই সময়ের তুলনায় এবার ১২.৭০ শতাংশ অতিরিক্ত গম সংগ্রহ করা হয়েছে
রবি মরশুমে এর ফলে ৪৪.১২ লক্ষ কৃষক উপকৃত হবেন
নতুন দিল্লি, ২ জুন, ২০২১
বর্তমান রবি মরশুমে বিভিন্ন রাজ্য থেকে গম সংগ্রহের কাজ সুষ্ঠুভাবে এগিয়ে চলেছে। রাজ্যগুলির মধ্যে রয়েছে উত্তরপ্রদেশ, মধ্যপ্রদেশ, বিহার, রাজস্থান, গুজরাট, হিমাচল প্রদেশ এবং জম্মু-কাশ্মীর। গত ১ জুন ২০২১ পর্যন্ত কৃষকদের কাছ থেকে ৪০৯.৮০ লক্ষ মেট্রিক টন গম সংগ্রহ করা হয়েছে। এবার যা সর্বোচ্চ। গতবার সর্বোচ্চ পরিমাণ ছিল ৩৮৯.৯২ লক্ষ মেট্রিক টন। এই গম সংগ্রহের ফলে এ বছর ৪৪.১২ লক্ষ্য কৃষক উপকৃত হবেন। ন্যূনতম সহায়ক মূল্যের পরিমাণ দাঁড়িয়েছে ৮০,৯৩৬.১৯ কোটি টাকা।
বর্তমান খরিফ মরশুমে ধান সংগ্রহের কাজও সুষ্ঠুভাবে চলছে। বিভিন্ন রাজ্য থেকে এ পর্যন্ত ৭৯৬.৪৬ লক্ষ মেট্রিক টন ধান সংগ্রহ করা হয়েছে। এর ফলে ১১৮.১৬ লক্ষ কৃষক উপকৃত হয়েছেন। ধানের ন্যূনতম সহায়ক মূল্যের পরিমাণ দাঁড়িয়েছে ১,৫০,৩৭০,.২৫ কোটি টাকা। ধান সংগ্রহের পরিমাণ এবছর সর্বোচ্চ পর্যায়ে পৌঁছেছে।
CG/ SB
(Visitor Counter : 164
প্রধানমন্ত্রীরদপ্তর
প্রজাতন্ত্র দিবস উদযাপন অনুষ্ঠানে প্রধান অতিথি হিসেবে উপস্থিত থাকায় রাষ্ট্রপতি আব্দেল ফতেহ অল-সিসি-কে ধন্যবাদজ্ঞাপন প্রধানমন্ত্রীর
নয়াদিল্লি, ২৬ জানুয়ারি, ২০২৩
প্রজাতন্ত্র দিবস উদযাপন অনুষ্ঠানে প্রধান অতিথি হিসেবে উপস্থিত থাকায় মিশরের রাষ্ট্রপতি আব্দেল ফতেহ অল-সিসি-কে প্রধানমন্ত্রী শ্রী নরেন্দ্র মোদী ধন্যবাদ জানিয়েছেন। ৭৪তম প্রজাতন্ত্র দিবসে রাষ্ট্রপতি সিসি প্রধান অতিথি হিসেবে উপস্থিত ছিলেন।
এক ট্যুইট বার্তায় প্রধানমন্ত্রী বলেছেন :
“প্রজাতন্ত্র দিবস উদযাপন অনুষ্ঠানে তাঁর উপস্থিতির জন্য রাষ্ট্রপতি আব্দেল ফতেহ অল-সিসি-র প্রতি আমি কৃতজ্ঞ। @AlsisiOfficial”
PG/AB/DM/
(
জলশক্তি মন্ত্রক
বিদ্যালয়, অঙ্গনওয়াড়ি কেন্দ্র এবং আশ্রমশালা গুলিতে অগ্রাধিকারের ভিত্তিতে পানীয় জল সরবরাহের জন্য অভিযান
নতুন দিল্লি, ১৪ মার্চ, ২০২২
বিভিন্ন বিদ্যালয়, অঙ্গনওয়াড়ি কেন্দ্র, আশ্রমশালা প্রভৃতিতে অগ্রাধিকার ভিত্তিতে পানীয় জল সরবরাহের জন্য ২০২০ সালের ২ অক্টোবর একটি বিশেষ অভিযান শুরু করা হয়েছিল। এই অভিযানের ফলে দেশে ৮.৫০ লক্ষ  বিদ্যালয় এবং ৮.৭৩ লক্ষ  অঙ্গনওয়াড়ি কেন্দ্রে নল বাহিত পানীয় জল সরবরাহের ব্যবস্থা করা সম্ভব হয়েছে। এ সংক্রান্ত সমস্ত তথ্য জল জীবন মিশনের ড্যাশবোর্ডে সর্বজনীন ডোমেনে রয়েছে। প্রয়োজনে সেখানে অ্যাক্সেস করা যেতে পারে।
বিদ্যালয়, অঙ্গনওয়াড়ি কেন্দ্র, আশ্রম শালা প্রভৃতিতে পানীয় জল সরবরাহ করার জন্য এই বিশেষ অভিযানের জল জীবনের একটি অঙ্গ। সেক্ষেত্রে সরকারিভাবে প্রচারের জন্য আলাদা কোন তহবিল বরাদ্দ করা হয়নি। জল জীবন মিশনের অধীনে বর্তমান নির্দেশিকা অনুসারে পানীয় জলের সরবরাহ নিশ্চিত করার জন্য বিআইএস ১০৫০০ গ্রহণ করতে হবে। রাজ্য এবং কেন্দ্রশাসিত অঞ্চল গুলিকে বছরে একবার করে রাসায়নিক এবং অন্যান্য পরিমিতি গুলি পরীক্ষা করার পরামর্শ দেওয়া হয়েছে। বিশেষত ব্যকটিরিওলজিক্যাল প্যারামিটারের জন্য।
রাজ্য ও কেন্দ্রশাসিত অঞ্চল গুলিকে এ বিষয়ে স্থানীয় এলাকা থেকে প্রতিটি গ্রামে ৫ জন করে ব্যক্তিকে, বিশেষভাবে মহিলাদের চিহ্নিত করতে এবং তাদের প্রশিক্ষণ দেওয়ার পরামর্শ দেওয়া হয়েছে।
আজ রাজ্যসভায় লিখিত প্রশ্নের জবাবে কেন্দ্রীয় জলশক্তি প্রতিমন্ত্রী শ্রী প্রহ্লাদ সিং প্যাটেল এই তথ্য জানিয়েছেন।
CG/ SB
(Visitor Counter : 104
অর্থমন্ত্রক
রাষ্ট্রায়ত্ত্ব ব্যাঙ্কের আধিকারিকদের মৌলিক কিছু বিষয়ের ওপর প্রশিক্ষণ
নয়াদিল্লি, ১ অক্টোবর, ২০২০
কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন আজ রাষ্ট্রায়ত্ত্ব ব্যাঙ্কের আধিকারিকদের জন্য একটি অভিন্ন প্রশিক্ষণ কর্মসূচির সূচনা করেছেন। এই প্রশিক্ষণ কর্মসূচিতে প্রতিরোধমূলক সতর্ক প্রহরা এবং মধ্যবর্তী পর্যায়ের প্রশিক্ষণের মতো বিষয়গুলি থাকছে। চিফ ভিজিল্যান্স কমিশনার শ্রী সঞ্জয় কোঠারি, ইন্ডিয়ান ব্যাঙ্কস অ্যাসোসিয়েশনের ঊর্ধ্বতন পরিচালন গোষ্ঠীর সদস্যরা, রাষ্ট্রায়ত্ত্ব ব্যাঙ্কগুলির প্রতিনিধিরা এবং আর্থিক পরিষেবা দপ্তরের পদস্থ আধিকারিকরা অনলাইনের মাধ্যমে এই কর্মসূচিতে যোগ দেন।
অভিন্ন এই প্রশিক্ষণ কর্মসূচির বিষয়বস্তু তৈরিতে সেন্ট্রাল ভিজিল্যান্স কমিশন সহ সংশ্লিষ্ট প্রত্যেকের সঙ্গে আলোচনা করা হয়েছে। তরুণ ব্যাঙ্ক আধিকারিকরা যখন কাজে যোগ দেবেন এবং যে সমস্ত আধিকারিক তাঁর কর্মজীবনের মধ্য-পর্যায়ে রয়েছেন, তাঁদের সকলের জন্য এই প্রশিক্ষণের ব্যবস্থা করা হয়েছে।
অর্থমন্ত্রী আশা প্রকাশ করে বলেছেন, এই উদ্যোগের ফলে রাষ্ট্রায়ত্ত্ব ব্যাঙ্কের আধিকারিকরা তাঁদের দায়িত্ব যথাযথভাবে পালন করবেন এবং বিভিন্ন নিয়ম সম্পর্কে স্পষ্ট ধারণা না থাকায় তাঁরা যে ভুল-ভ্রান্তি করতেন, এই প্রশিক্ষণের পর তাঁরা আর তা করবেন না। এই উদ্যোগের ফলে তরুণ অফিসাররা ভবিষ্যতে ব্যাঙ্কের কাজকর্মে নেতৃত্ব দেওয়ার ক্ষমতা অর্জন করবেন। এই ধরনের প্রশিক্ষণের ফলে বিভিন্ন প্রযুক্তির ব্যবহার, তথ্য সংক্রান্ত নানা ব্যবস্থাপনার বিষয়ে স্পষ্ট ধারণা, একসঙ্গে কাজ করার মানসিকতা এবং ইতিবাচক মনোভাব নিয়ে কাজ করার মনোভাব তৈরি হবে।
শ্রীমতী সীতারমন জোর দিয়ে বলেছেন, প্রশিক্ষণের পর ব্যাঙ্ক আধিকারিকদের কাছ থেকে উপভোক্তারা ভালো পরিষেবা পাবেন। তার ফলে ব্যাঙ্কের কাজকর্মের বিষয়ে তাঁদের ইতিবাচক ধারণা তৈরি হবে। মন্ত্রী ব্যাঙ্কের পরিচালন কর্তৃপক্ষকে এই উদ্যোগের গুরুত্ব যথাযথভাবে অনুধাবনের আহ্বান জানিয়েছেন এবং এটিকে সফল করার জন্য সর্বতো প্রয়াস গ্রহণের পরামর্শ দিয়েছেন।
CG/CB/DM
(Visitor Counter : 96
শিল্পওবাণিজ্যমন্ত্রক
সরকারি ই-মার্কেট প্লেস সংক্রান্ত জাতীয় মিশনের সূচনা
নয়াদিল্লি, ৩০ আগস্ট, ২০১৮
সরকারি ই-মার্কেট প্লেস সংক্রান্ত জাতীয় মিশন আগামী ৫ই সেপ্টেম্বর শুরু হচ্ছে। উদ্দেশ্য, সমস্ত কেন্দ্রীয় মন্ত্রক, রাজ্য সরকার ও তাদের আওতাধীন সংস্থাগুলির মধ্যে ই-মার্কেট প্লেসের সুযোগ-সুবিধা গ্রহণ ও এর ব্যবহার বাড়ানো। সরকারি সংগ্রহ ব্যবস্থায় স্বচ্ছতা ও দক্ষতা বাড়ানোর পাশাপাশি নগদহীন ও কাগজপত্রের ব্যবহার-বিহীন লেনদেন বাড়াতে সরকারি ই-মার্কেট প্লেস সংক্রান্ত এই জাতীয় মিশন চালু করা হচ্ছে। এই মিশন চালু হলে সংগ্রহ ব্যবস্থায় সরকারি খরচ সাশ্রয়ের পাশাপাশি সমগ্র ব্যবস্থায় দক্ষতা বাড়বে।
সরকারি ই-মার্কেট প্লেস সংক্রান্ত ছয় সপ্তাহব্যাপী যে বিশেষ অভিযান আগামী ৬ই সেপ্টেম্বর শুরু হচ্ছে। এই অভিযান চলাকালীন রাজ্যের মুখ্যমন্ত্রীরা সংশ্লিষ্ট রাজ্যের সদর দপ্তরে মিশনটির সূচনা করবেন। এই মিশনের আওতায় গুরুত্বপূর্ণ ক্ষেত্র ও ফ্ল্যাগশিপ কর্মসূচিগুলিকেও অন্তর্ভুক্ত করা হচ্ছে। এই প্রকল্প সম্পর্কে সচেতনতা বাড়াতে বিশেষ প্রচারাভিযান চালানো হবে। সেইসঙ্গে, ক্রেতা বা বিক্রেতারা কিভাবে সরকারি ই-মার্কেট প্লেস ব্যবহার করবেন সে সম্পর্কেও তাঁদের সচেতন করা হবে। অভিযান চলাকালীন ছোট ও মাঝারি শিল্পগুলির ওপর বিশেষ জোর দেওয়া হবে।
সরকারি ই-মার্কেট প্লেস ব্যবস্থার ২ বছর অতিক্রান্ত হয়েছে। এই ব্যবস্থায় গত ২৬ আগস্ট পর্যন্ত ৬ লক্ষ ৯৬ হাজার লেনদেনের মাধ্যমে ১০ হাজার ৮০০ কোটি টাকা মূল্যের সামগ্রী কেনাবেচা হয়েছে। এছাড়াও, ১ লক্ষ ৩৫ হাজার বিক্রেতা এই ব্যবস্থার মাধ্যমে ৪ লক্ষ ৪৩ হাজার সামগ্রী ক্রেতাদের হাতে তুলে দিয়েছেন। প্রতিটি রাজ্য ও কেন্দ্রশাসিত অঞ্চল সরকারি ই-মার্কেট ব্যবস্থার মাধ্যমে প্রয়োজনীয় সামগ্রী সংগ্রহ করলেও ২৫টি রাজ্য ও কেন্দ্রশাসিত অঞ্চল এই ব্যবস্থার মাধ্যমে সরকারি সংগ্রহ করার বিষয়টিকে বাধ্যতামূলক করেছে। এই ব্যবস্থার মাধ্যমে সরকারি সংগ্রহের ক্ষেত্রে প্রায় ২৫ শতাংশ ব্যয় সাশ্রয় হয়েছে।
সরকারি ই-মার্কেট প্লেস ব্যবস্থায় অনলাইনের মাধ্যমে নিত্যপ্রয়োজনীয় পণ্য ও পরিষেবা সংগ্রহ করা যায়। কেন্দ্রীয় সরকারি দপ্তর ও রাজ্য সরকারগুলির পাশাপাশি রাষ্ট্রায়ত্ত সংস্থা ও অন্যান্য স্বীকৃত সংস্থাও এই ব্যবস্থার সুবিধা গ্রহণ করে থাকে।
CG/BD/DM/…
(Visitor Counter : 128
সড়কপরিবহণওমহাসড়কমন্ত্রক
জাতীয় সড়কের ধারে বৈদ্যুতিক যানবাহনের জন্য চার্জিং স্টেশন
নতুন দিল্লি, ২২ ডিসেম্বর, ২০২১
গত দু বছরে বৈদ্যুতিক যানবাহন সংক্রান্ত বিষয় এবং বিকল্প জ্বালানি ব্যবহারের জন্য সড়ক পরিবহণ ও মহাসড়ক মন্ত্রক একাধিক গুরুত্বপূর্ণ পদক্ষেপ গ্রহণ করেছে।
চলতি বছরের দোসরা আগস্ট সড়ক পরিবহণ ও মহাসড়ক মন্ত্রক রেজিস্ট্রেশন সার্টিফিকেটের পুনর্নবীকরণের ক্ষেত্রে ব্যাটারি চালিত যানবাহনের ফি প্রদান থেকে অব্যাহতি দিয়েছে।
সড়ক পরিবহণ ও মহাসড়ক মন্ত্রক চলতি বছরের ১২ আগস্ট সমস্ত রাজ্য ও কেন্দ্রশাসিত অঞ্চলগুলিকে ব্যাটারি ছাড়া বৈদ্যুতিক যানবাহন বিক্রি এবং নাম নথিভুক্তিকরণ বিষয় সংক্রান্ত একটি অ্যাডভাইজরি বা পরামর্শ জারি করেছে।
ভারতের জাতীয় মহাসড়ক কর্তৃপক্ষ  পথের ধারে সুযোগ সুবিধা তৈরির অঙ্গ হিসেবে বৈদ্যুতিক যানবাহনের চার্জিং স্টেশন গড়ে তোলার অনুমতি দিয়েছে। জাতীয় মহাসড়ক কর্তকৃপক্ষ ইতিমধ্যেই এই ধরনের ৩৯টি সংস্থাকে ছাড় পত্র দিয়েছে। ১০৩টি স্থানে এই সুবিধা কেন্দ্র গড়ে তোলার জন্য নিলাম প্রক্রিয়া চলছে। ২০২২-২৩ অর্থ বর্ষের মধ্যে এগুলি তৈরির কাজ শেষ হবে বলে মনে করা হচ্ছে। ফেম ইন্ডিয়া প্রকল্পের দ্বিতীয় পর্যায়ের আওতায় এনার্জি এফিসিয়েন্সি সার্ভিসেস লিমিটেড ১৬ নম্বর জাতীয় সড়ক/ এক্সপ্রেসওয়ের ধারে বৈদ্যুতিক যানবাহনের চার্জিং স্টেশন গড়ে তোলার দায়িত্ব পেয়েছে। বিদ্যুৎ মন্ত্রক ২০১৮ সালের ১৪ ডিসেম্বর বৈদ্যুতিক গাড়ির চার্জিং পরিকাঠামোর জন্য নির্দেশিকা এবং মানদণ্ড প্রকাশ করে। পরবর্তীতে ২০১৯ সালে পয়লা অক্টোবর এই নির্দেশিকায় বেশ কিছু পরিবর্তন আনা হয়।
রাজ্যসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি।
CG/SS/SKD/
(Visitor Counter : 82
অর্থমন্ত্রক
ভারতের বৃহৎ অর্থনীতির প্রয়োজন দক্ষ ব্যাঙ্কিং ক্ষেত্র
নয়াদিল্লি, ৩১ জানুয়ারি, ২০২০
ভারতের ব্যাঙ্কিং ক্ষেত্রে ৭০ ভাগই রাষ্ট্রায়ত্ত ব্যাঙ্কগুলির দখলে। কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন আজ সংসদে যে অর্থনৈতিক সমীক্ষা পেশ করেছেন, তাতে বলা হয়েছে, ভারতীয় অর্থনীতির আয়তনের তুলনায় ভারতীয় ব্যাঙ্কগুলির কাজকর্ম অতিক্ষুদ্র। ৫ লক্ষ কোটি ডলারের অর্থনীতিতে পরিণত হতে গেলে রাষ্ট্রায়ত্ত ব্যাঙ্কগুলির দক্ষতা বাড়ানো প্রয়োজন, অত্যাধুনিক প্রযুক্তি আনা দরকার। ব্যাঙ্ক কর্মচারীদের ব্যাঙ্কের শেয়ার বিক্রি এবং ব্যাঙ্কিং বোর্ডে কর্মচারীদের প্রতিনিধিত্ব বৃদ্ধির মাধ্যমে তাঁদের উৎসাহ দিতে বলা হয়েছে সমীক্ষায়। বর্তমানে বিশ্বের প্রথম ১০০টি ব্যাঙ্কের মধ্যে ভারতের মাত্র ১টি ব্যাঙ্ক রয়েছে। সমীক্ষায় বলা হয়েছে, ২০১৪ সাল থেকে প্রধানমন্ত্রী জনধন যোজনার মাধ্যমে এ যাবৎ ব্যাঙ্ক অ্যাকাউন্ট না থাকা মানুষদের ব্যাঙ্কমুখী করা গেছে। সমীক্ষায় আরও বলা হয়েছে, ডিজিটাল লেনদেন উল্লেখযোগ্যভাবে বৃদ্ধি পাচ্ছে। গত পাঁচ বছরে সরাসরি অ্যাকাউন্টে জমা পড়ার পরিমাণ বেড়েছে। সমীক্ষায় বলা হয়েছে, রাষ্ট্রায়ত্ত ব্যাঙ্কগুলিকে আধুনিক প্রযুক্তি ব্যবহারে জোর দিতে হবে। এমন প্রযুক্তি বা এমন একটি সত্ত্বা তৈরি করতে হবে, যাতে ঋণ গ্রহীতাদের সমস্ত তথ্য দ্রুত পাওয়া যায় এবং সিদ্ধান্তও নেওয়া যায়।
CG/AP/SB
(Visitor Counter : 68
প্রধানমন্ত্রীরদপ্তর
অধ্যাপিক চিত্রা ঘোষের প্রয়াণে প্রধানমন্ত্রীর শোক জ্ঞাপন
নতুন দিল্লি, ০৮ জানুয়ারি, ২০২১
প্রধানমন্ত্রী শ্রী নরেন্দ্র মোদী অধ্যাপিক চিত্রা ঘোষের প্রয়াণে গভীর শোক প্রকাশ করেছেন। এক টুইট বার্তায় প্রধানমন্ত্রী বলেছেন, অধ্যাপিক চিত্রা ঘোষ একাডেমিক এবং কমিউনিটি সার্ভিসে অগ্রণী অবদান রেখেছিলেন। "আমি তাঁর সাথে নেতাজি সুভাষচন্দ্র বসু সম্পর্কিত ফাইলের ডিক্লাসিফিকেশন সহ বিভিন্ন বিষয় নিয়ে আলোচনা করেছি। তাঁর হঠাৎ প্রয়ানে গভীর দুঃখ পেয়েছি। তাঁর পরিবারের প্রতি সমবেদনা জানাচ্ছি। ওম শান্তি।"
ক্রেতা, খাদ্যএবংগণবন্টনমন্ত্রক
কেন্দ্র ঋণ বিতরণ/ইথানল প্রকল্প সম্পূর্ণ করার সময়সীমা ৩০ সেপ্টেম্বর ২০২৩ পর্যন্ত বাড়িয়েছে
ইথানল উৎপাদন ক্ষমতা এ পর্যন্ত সবচেয়ে বেশি ১,২৪৪ কোটি লিটারে পৌঁছেছে
নয়াদিল্লি, ২৬ জুন, ২০২৩
ইথানল উৎপাদন ক্ষমতা বাড়ানোর জন্য চিনি কলগুলিকে যে আর্থিক সহায়তা প্রদান করা হয় এর আওতায় কেন্দ্রীয় সরকার চিনি কলগুলি নতুন ডিস্টিলরিজ তৈরি করতে বা বর্তমানে যেটি রয়েছে তার সম্প্রসারণের জন্য এবং বয়লার লাগানোর জন্য কেন্দ্রীয় দূষণ নিয়ন্ত্রণ পর্ষদের নির্দেশিত ব্যবস্থাপনা গ্রহণের জন্য ব্যাঙ্ক থেকে সরল ঋণ প্রদান করে। সরকার বিতরণ করা এই ঋণের জন্য ব্যয়ভার বহন করে। কেন্দ্রীয় সরকার ২০১৮ থেকে ২০২১ সাল পর্যন্ত ঘোষিত সবগুলি প্রকল্পের জন্য ঋণ বিতরণের সময়সীমা ৩০ সেপ্টেম্বর ২০২৩ পর্যন্ত বাড়ানোর সিদ্ধান্ত নিয়েছে।
ইথানলের সঙ্গে যুক্ত প্রকল্পগুলির ক্ষেত্রে ঋণ বিতরণের পূর্ব নির্ধারিত সময়সীমা ছিল ৩১ মার্চ ২০২৩। ঋণের জন্য আবেদন এবং এই সংক্রান্ত যাবতীয় কাজকর্ম সম্পন্ন করে বিভিন্ন সংস্থার সঙ্গে সমন্বয় তৈরির ক্ষেত্রে নানা রকম চ্যালেঞ্জ তৈরি হয়। এর ফলে এই প্রকল্পগুলির জন্য অর্থ সহায়তা হিসেবে প্রদেয় ঋণ নির্ধারিত সময়ে দেওয়া সম্ভব হয়নি। নির্ধারিত সময়ের মধ্যে সম্পূর্ণ করাও যায়নি। এইজন্য ২০১৮ থেকে ২০২১ সাল পর্যন্ত ঘোষিত প্রকল্পগুলির আর্থিক সহায়তার জন্য ঋণ প্রদানের সময়সীমা বাড়ানোর প্রয়োজন দেখা দেয়। সরকার এক বছর সময়ের সঙ্গে সঙ্গে ব্যাঙ্ক থেকে ৫ বছরের দেওয়া ঋণের ক্ষেত্রে প্রতি বছরে ৬ শতাংশ সুদ ধার্য করেছে।
কেন্দ্রীয় সরকার দেড় লক্ষ ইথানল উৎপাদন বাড়ানো সরকারের নীতি পরিবর্তন করায় ইথানল উৎপাদনে উল্লেখযোগ্য বৃদ্ধি হয়েছে। ২০১৩-১৪ সালে যা ছিল ২১৫ কোটি লিটার, বিগত ৯ বছরে তা বেড়ে হয়েছে ৮১১ কোটি লিটার। ভারতে সবজি নির্ভর ঘাটতিগুলির ক্ষমতা উল্লেখযোগ্যভাবে বৃদ্ধি পেয়েছে। ২০১৩-১৪ সালে যা ছিল ২০৬ কোটি লিটার, বর্তমানে তা বেড়ে হয়েছে ৪৩৩ কোটি লিটার। এইজন্য ২০২৩ সালে জাতীয় ইথানল উৎপাদন ক্ষমতা বেড়ে হয়েছে ১,২৪৪ কোটি লিটার যা এ যাবৎকালে সবচেয়ে বেশি।
ভারত ইএসওয়াই ২০২০-২১এ ৪০৮ কোটি লিটার ইথানল উৎপাদনের পাশাপাশি এতে ১০.০২ শতাংশ মিশ্রণ ক্ষমতা অর্জন করেছে। ২০২৫ পর্যন্ত ২০ শতাংশ ইথানল মিশ্রণের ক্ষমতা ভারত অর্জন করবে বলে আশা করা হচ্ছে। এরজন্য মোট ইথানল উৎপাদন ক্ষমতা ১,৭০০ কোটি লিটার করতে হবে।
ইথানল প্রকল্পগুলির জন্য সময় বাড়ানোর এই সিদ্ধান্ত থেকে কৃষি নির্ভর অর্থ ব্যবস্থা উজ্জীবিত হবে। জীবাশ্ম নির্ভর জ্বালানীর ওপর কমবে নির্ভরতা। অপরিশোধিত তেল আমদানি কম হওয়ায় বিদেশী মুদ্রা সঞ্চয় সম্ভব হবে। পাশাপাশি পরিবেশ দূষণ কম করার ক্ষেত্রেও উল্লেখযোগ্য ভূমিকা গ্রহণ করা সম্ভব হবে।
(CG/PM/NS
স্বাস্থ্যওপরিবারকল্যাণমন্ত্রক
ভারতে গত ১৩ দিনে দৈনিক নতুন করে করোনায় সংক্রমণের সংখ্যা ৩০ হাজারের নিচে রয়েছে
নয়াদিল্লী, ২৬ ডিসেম্বর, ২০২০
দেশে নতুন করে করোনায় আক্রান্তের সংখ্যা ক্রমশ কম হওয়ার সঙ্গে সঙ্গে সুস্থতার হারও তাৎপর্যপূর্ণভাবে বৃদ্ধি পাচ্ছে, যার ফলস্বরুপ সক্রিয় রোগীর সংখ্যা ক্রমশই কমছে এবং মৃত্যুর হারও ধীরে ধীরে নিচে নেমে এসেছে। আজ পর্যন্ত মোট ৯৭ লক্ষ ৪০ হাজার ১০৮ জন করোনা থেকে আরোগ্য লাভ করেছেন। বিশ্বের মধ্যে ভারতে সুস্থতার সংখ্যা সবথেকে বেশি।
দেশে করোনায় আরোগ্যের হার বেড়ে ৯৫.৭৮ শতাংশ হয়েছে।
ভারতে বর্তমানে সক্রিয় রোগীর সংখ্যা ২ লক্ষ ৮১ হাজার ৬৬৭। অর্থাৎ দেশে মোট সক্রিয় রোগীর হার ২.৭৭ শতাংশ।
জাতীয় তথ্য অনুসারে সমস্ত রাজ্য/কেন্দ্রশাসিত অঞ্চলে আরোগ্যের হার ৯০ শতাংশের বেশি।
বিগত ১৩ দিনে দৈনিক নতুন করে সংক্রমণের সংখ্যা ৩০ হাজারের নিচে রয়েছে। গত ২৪ ঘন্টায় করোনায় নতুন করে আক্রান্ত হয়েছেন ২২ হাজার ২৭৩ জন।
দেশে দৈনিক নতুন করে সুস্থতা ক্ষেত্রে রেকর্ড তৈরি হয়েছে। গত ২৯ দিনে নতুন করে আক্রান্ত হওয়া থেকে সুস্থতার সংখ্যা ক্রমশই বৃদ্ধি পেয়েছে। গত ২৪ ঘন্টায় করোনা থেকে আরোগ্য লাভ করে হাসপাতাল থেকে ছাড়া পেয়েছেন ২২ হাজার ২৭৪ জন।
১০টি রাজ্য ও কেন্দ্রশাসিত অঞ্চলে নতুন করে আরোগ্যের হার ৭৩.৫৬ শতাংশ।
একদিনে কেরালায় সুস্থ হয়ে উঠেছেন ৪ হাজার ৫০৬ জন। পশ্চিমবঙ্গে ১ হাজার ৯৫৪ এবং মহারাষ্ট্রে ১ হাজার ৪২৭ জন একদিনে সুস্থ হয়ে উঠেছেন।
১০টি রাজ্য ও কেন্দ্রশাসিত অঞ্চলে নতুন করে আক্রান্তের হার ৭৯.১৬ শতাংশ।
কেরালায় একদিনে আক্রান্ত হয়েছেন ৫ হাজার ৩৯৭ জন। মহারাষ্ট্রে ৩ হাজার ৪৩১ এবং পশ্চিমবঙ্গে ১ হাজার ৫৪১ জন একদিনে করোনায় আক্রান্ত হয়েছেন।
গত ২৪ ঘন্টায় করোনায় মৃত্যু হয়েছে ২৫১ জনের।
১০ টি রাজ্য ও কেন্দ্রশাসিত অঞ্চলে মৃতুর হার ৮৫.২৬ শতাংশ। মহারাষ্ট্রে আরও ৭১ এবং পশ্চিমবঙ্গে ৩১ ও দিল্লীতে ৩০ জনের মৃত্যু হয়েছে।
প্রধানমন্ত্রীরদপ্তর
প্রধানমন্ত্রী কোভিড-১৯ টিকার প্রথম ডোজটি নিয়েছেন
নয়াদিল্লি, ০১ মার্চ ২০২১
প্রধানমন্ত্রী শ্রী নরেন্দ্র মোদী আজ নতুন দিল্লির এইমস্ – এ তাঁর কোভিড টিকার প্রথম ডোজটি নিয়েছেন।
এক ট্যুইট বার্তায় প্রধানমন্ত্রী বলেছেন, “এইমস্ – এ আমার কোভিড-১৯ টিকার প্রথম ডোজটি নিলাম। আমাদের চিকিৎসক ও গবেষকরা বিশ্ব জুড়ে কোভিড-১৯ এর বিরুদ্ধে লড়াইকে শক্তিশালী করার জন্য দ্রুততার সঙ্গে যেভাবে কাজ করেছেন, তা স্মরণীয় হয়ে থাকবে। যাঁরা কোভিড টিকা পাওয়ার যোগ্য, তাঁদের উদ্দেশে টিকা নেওয়ার জন্য আবেদন করছি। একসঙ্গে আমরা সকলে মিলে ভারতকে কোভিড-১৯ মুক্ত করবো”।
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ২৪ মে, ২০২০
কোভিড-১৯ সংক্রমণ মোকাবিলা ও প্রতিরোধে রাজ্য/কেন্দ্রশাসিত অঞ্চলগুলির পাশাপাশি, কেন্দ্রীয় সরকার পর্যায়ক্রমে একাধিক সুপরিকল্পিত এবং কার্যকর পদক্ষেপ নিচ্ছে। পরিস্তিতির ওপর উচ্চ পর্যায়ে নিরন্তর নজরদারি চালানো হচ্ছে এবং তা পর্যালোচনা করা হচ্ছে।
স্বাস্থ্য ও পরিবার কল্যাণ মন্ত্রী ডঃ হর্ষ বর্ধন আজ দিল্লির চৌধুরী ব্রহ্ম প্রকাশ আয়ুর্বেদ চড়ক সংস্থান পরিদর্শন করেন। এই প্রতিষ্ঠানটিকে নির্দিষ্টভাবে কোভিড স্বাস্থ্য কেন্দ্রে রূপান্তরিত করা হয়েছে। ডঃ হর্ষ বর্ধন এই স্বাস্থ্য কেন্দ্রের কোভিড-১৯ সংক্রান্ত প্রস্তুতি ও সংক্রমণ মোকাবিলায় পদক্ষেপগুলি খতিয়ে দেখেন। তিনি এই স্বাস্থ্য কেন্দ্রের বিভিন্ন ওয়ার্ড ঘুরে দেখেন এবং চিকিৎসা-পদ্ধতি পর্যবেক্ষণ করেন। আয়ুষ মন্ত্রকের নির্দেশ অনুযায়ী, এই স্বাস্থ্য কেন্দ্রটিতে কোভিড-১৯ আক্রান্ত রোগীদের চিকিৎসা পরিষেবা দেওয়া হচ্ছে।
স্বাস্থ্য ও পরিবার কল্যাণ মন্ত্রকের নীতি-নির্দেশিকা অনুযায়ী, নির্দিষ্টভাবে যে স্বাস্থ্য কেন্দ্রগুলিকে কোভিড হাসপাতালে রূপান্তরিত করা হয়েছে, সেখানে সব ধরনের চিকিৎসার পাশাপাশি, কোভিড আক্রান্ত রোগীদের চিকিৎসার পৃথক ব্লক রয়েছে এবং এই ব্লকগুলিতে যাওয়া-আসার পৃথক ব্যবস্থাও করা হয়েছে।
মন্ত্রকের পক্ষ থেকে বিদেশ থেকে আগত ব্যক্তিদের জন্য নতুন নীতি-নির্দেশিকা জারি করা হয়েছে। বিস্তারিত নীতি-নির্দেশিকার জন্য এই লিঙ্কে ক্লিক করুন - https://www.mohfw.gov.in/pdf/Guidelinesforinternationalarrivals.pdf
এছাড়াও, মন্ত্রকের পক্ষ থেকে অন্তর্দেশীয় যাত্রার ক্ষেত্রে  নতুন নীতি-নির্দেশিকা জারি করা হয়েছে।
বিস্তারিত জানার জন্য এই লিঙ্কে ক্লিক করুন -
https://www.mohfw.gov.in/pdf/Guidelinesfordomestictravel.pdf
দেশে করোনা আক্রান্ত ৫৪ হাজার ৪৪০ জন সুস্থ হয়েছেন। গত ২৪ ঘন্টায় সুস্থ হয়েছেন ২ হাজার ৬৫৭ জন রোগী। সুস্থতার হার বেড়ে হয়েছে ৪১.২৮ শতাংশ।
দেশে গতকাল থেকে আরও ৬ হাজার ৬৬৭ জনের কোভিড-১৯ এ নিশ্চিতভাবে আক্রান্তের খবর মিলেছে। এর ফলে, আক্রান্তের সংখ্যা বেড়ে হয়েছে ১ লক্ষ ৩১ হাজার ৮৬৮। চিকিৎসাধীন রয়েছেন ৭৩ হাজার ৫৬০ জন।
কোভিড-১৯ সংক্রান্ত প্রকৃত ও সর্বশেষ তথ্য সংক্রান্ত টেকনিক্যাল বিষয়, নীতি-নির্দেশিকা এবং পরামর্শের জন্য নিয়মিত https://www.mohfw.gov.in/ এবং @MoHFW_INDIA –এই ওয়েবসাইটে নজর রাখুন।
টেকনিক্যাল বিষয়ে জানার জন্য technicalquery.covid19[at]gov[dot]in, ncov2019[at]gov[dot]in এবং @CovidIndiaSeva - এখানে যোগাযোগ করা যেতে পারে।
কোভিড-১৯ সংক্রান্ত যে কোনও বিষয়ে জানার জন্য স্বাস্থ্য ও পরিবার কল্যাণ মন্ত্রকের হেল্পলাইন নম্বর : +91-11-23978046 or 1075  – এ যোগাযোগ করুন। কোভিড-১৯ সংক্রান্ত রাজ্য/কেন্দ্রশাসিত অঞ্চলগুলির হেল্পলাইন নম্বরের তালিকা নীচের লিঙ্কে দেওয়া রয়েছে - https://www.mohfw.gov.in/pdf/coronvavirushelplinenumber.pdf
(CG/BD/SB
প্রতিরক্ষামন্ত্রক
ভারত-চীন সেনা কমান্ডার-পর্যায়ের সপ্তম রাউন্ড বৈঠকের যৌথ প্রেস বিজ্ঞপ্তি
নতুন দিল্লি, ১৩অক্টোবর, ২০২০
চুশুলে সোমবার  ভারত ও চীনের মধ্যে শীর্ষ সেনা কমান্ডার-পর্যায়ের সপ্তম রাউন্ড বৈঠক অনুষ্ঠিত হয়। ভারত-চীন সীমান্তবর্তী পশ্চিম অঞ্চলে প্রকৃত নিয়ন্ত্রণের রেখা বরাবর সেনা প্রত্যাহারের বিষয়ে উভয় পক্ষের মধ্যে আন্তরিক, গভীর ও গঠনমূলক মতবিনিময় হয়েছে। তাদের মধ্যে আলোচনা ইতিবাচক, গঠনমূলক এবং একে অপরের অবস্থান সম্পর্কে বোঝাতে সক্ষম হয়েছে বলে জানানো হয়েছে । উভয় পক্ষই সামরিক, কূটনৈতিক মাধ্যমে আলোচনা ও যোগাযোগ বজায় রাখতে এবং যত দ্রুত সম্ভব সেনা প্রত্যাহারের জন্য পারস্পরিক গ্রহণযোগ্য সমাধানে পৌঁছাতেও সম্মত হয়েছে। উভয় দেশের নেতারা গুরুত্বপূর্ণ বোঝাপড়া ক্ষেত্রে যে বার্তা দিয়েছে তা আন্তরিকভাবে বাস্তবায়ন,বিতর্কে ভিন্ন অবস্থান না নিতে এবং যৌথভাবে সীমান্ত অঞ্চলে শান্তি ও স্থিতাবস্থা বজায় রাখতে সম্মত হয়েছে উভয় পক্ষ।
CG/SS
(Visitor Counter : 182
আবাসনএবংশহরাঞ্চলেরদারিদ্র্যদূরীকরণমন্ত্রক
জি-২০ গোষ্ঠীর শহরাঞ্চলের জন্য ইউ-২০ ব্যবস্থাপনায় মহানাগরিক সম্মেলন অনুষ্ঠিত হবে ৭ ও ৮-ই জুলাই
নতুন দিল্লি, ৫ জুলাই, ২০২৩
জি-২০ গোষ্ঠীর শহরাঞ্চলের বিভিন্ন বিষয় নিয়ে আলোচনার জন্য গুজরাটের আমেদাবাদ ও গান্ধীনগরে ৭ ও ৮-ই জুলাই ইউ-২০ মহানাগরিক সম্মেলন অনুষ্ঠিত হবে । বিশ্বের বিভিন্ন রাষ্ট্রের ৫৭টি শহর এবং ভারতের ৩৫টি শহরের প্রতিনিধিরা সম্মেলনে অংশ নেবেন । ৫০০-র বেশি মেয়র বা মহানাগরিক, ডেপুটি মেয়র এবং পুরসভার আধিকারিকরা সম্মেলনে বিভিন্ন বিষয় নিয়ে মতবিনিময় করবেন ।
ইউ-২০-তে যে বিষয়গুলি নিয়ে আলোচনা হবে, তার মধ্যে রয়েছে পরিবেশ রক্ষার জন্য যথাযথ আচরণ, জলবায়ুর বিভিন্ন সমস্যার সমাধানের জন্য প্রয়োজনীয় আর্থিক ব্যবস্থাপনা, জলের নিরাপত্তা, স্থানীয় সংস্কৃতি ও অর্থনীতির মানোন্নয়ন, শহরাঞ্চলের স্থানীয় প্রশাসনের জন্য প্রয়োজনীয় ব্যবস্থাপনা এবং নগরায়নে ডিজিটাল প্রযুক্তির ব্যবহার । টোকিও, রিয়াধ, প্যারিস, আম্মান, লস অ্যাঞ্জেলস, নিউ-ইয়র্ক সিটি, কাটোওয়াইস, রিও-ডি-জেনিরো, দুবাই, কিচনের, লন্ডন, মন্টেভিডিও, জোহানেসবার্গ, ডার্বান সহ বিভিন্ন শহরের মেয়ররা এতে উপস্থিত থাকবেন ।
সম্মেলনে পরিবেশকে কার্বনমুক্ত করা, শহরাঞ্চলের উন্নয়নে মহিলা, যুবক-যুবতী ও শিশুদের যুক্ত করা, অত্যাধুনিক প্রযুক্তির মাধ্যমে শহরাঞ্চলের পরিকাঠামো গড়তে সাহায্য করা, এক্ষেত্রে বিনিয়োগের ব্যবস্থা, জল, নিকাশির জল এবং কঠিন বর্জ্য পদার্থের বৃত্তীয় অর্থনীতি সহ বিভিন্ন বিষয় নিয়ে সম্মেলনে আলোচনা হবে ।
ইউ-২০ অর্থাৎ আর্বান-২০ সম্মেলনে যে সিদ্ধান্তগুলি নেওয়া হবে, সেগুলি জি-২০ গোষ্ঠীর শেরপা অমিতাভ কান্ত এবং কেন্দ্রীয় নগোরন্নয়ন মন্ত্রী হরদীপ সিং পুরীর কাছে পাঠানো হবে ।
(CG/CB/RAB
প্রধানমন্ত্রীরদপ্তর
প্রাক্তন প্রধানমন্ত্রী চৌধুরী চরণ সিং-এর জন্মদিনে প্রধানমন্ত্রীর শ্রদ্ধা
নতুন দিল্লি, 2৩ শে ডিসেম্বর 20২0
প্রধানমন্ত্রী শ্রী নরেন্দ্র মোদী প্রাক্তন প্রধানমন্ত্রী শ্রী চৌধুরী চরণ সিং-এর জন্মদিনে তাঁর প্রতি শ্রদ্ধা নিবেদন করেছেন।
এক টুইট বার্তায় প্রধানমন্ত্রী বলেছেন " প্রাক্তন প্রধানমন্ত্রী চৌধুরী চরণ সিং-এর জন্মদিনে তাঁকে আন্তরিক শ্রদ্ধা জানাই। উনি সারা জীবন ধরে গ্রাম এবং কৃষকদের উন্নয়নের জন্য নিজেকে সমর্পিত করেছিলেন। এই কারণে তাঁকে সর্বদাই স্মরণ করা হয়ে থাকে ।
প্রধানমন্ত্রীরদপ্তর
উস্তাদ গুলাম মুস্তাফা খান সাহেবের প্রয়াণে প্রধানমন্ত্রীর শোক প্রকাশ
নতুনদিল্লি, ১৭ই জানুয়ারী, ২০২১
প্রধানমন্ত্রী শ্রী নরেন্দ্র মোদী উস্তাদ গুলাম মুস্তাফা খান সাহেবের প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “উস্তাদ গুলাম মুস্তাফা খান সাহেবের প্রয়াণে আমাদের সাংস্কৃতিক জগতে ক্ষতি হল। তিনি ছিলেন সঙ্গীত জগতের চূড়ামণি, সৃজনশীলতার কিংবদন্তী। তাঁর সৃষ্টি প্রজন্মের পর প্রজন্ম আপন করে রাখবে। তাঁর সঙ্গে আলাপচারিতার সুখস্মৃতি আমার রয়েছে। তাঁর পরিবারের সদস্যদের ও গুণমুগ্ধদের সমবেদনা জানাই।“
স্বাস্থ্যওপরিবারকল্যাণমন্ত্রক
আন্তর্জাতিক প্রবীণ নাগরিক দিবসে ডঃ হর্ষ বর্ধন ২০২০-২০৩০ দশককে প্রবীণ নাগরিকদের সুস্বাস্থ্যের দশক হিসেবে পালনের এক কর্মসূচির সূচনা করেছেন
নয়াদিল্লি, ১ অক্টোবর, ২০২০
কেন্দ্রীয় স্বাস্থ্য ও পরিবারকল্যাণ মন্ত্রী ডঃ হর্ষ বর্ধন আন্তর্জাতিক প্রবীণ নাগরিক দিবসে বয়স্ক নাগরিকদের সুস্বাস্থ্যের বিষয়ে সরকারের অঙ্গীকার আবারও ব্যক্ত করেছেন। প্রতি বছর পয়লা অক্টোবর এই দিনটি আন্তর্জাতিক প্রবীণ নাগরিক দিবস হিসেবে পালনের জন্য রাষ্ট্রসঙ্ঘে সিদ্ধান্ত নেওয়া হয়েছিল। প্রবীণ নাগরিকদের তাঁদের পরিবার, সম্প্রদায় এবং সমাজে অবদানের স্বীকৃতিস্বরূপ ও বার্ধক্যের বিষয়ে সচেতনতার জন্য এই উদ্যোগ নেওয়া হয়েছে।
ডঃ হর্ষ বর্ধন ন্যাশনাল প্রোগ্রাম ফর হেলথ কেয়ার ফর দ্য এল্ডারলি অনুষ্ঠানে জানিয়েছেন, প্রবীণ নাগরিকদের জন্য সর্বাত্মক অথচ স্বল্পমূল্যে যত্ন নেওয়ার বিশেষ উদ্যোগ নেওয়া হয়েছে। জেলা হাসপাতাল ও স্বাস্থ্যকেন্দ্রগুলিতে কমপক্ষে ১০টি বেডকে প্রবীণ নাগরিকদের জন্য সংরক্ষণের ব্যবস্থা করা হয়েছে। মন্ত্রী আরও জানিয়েছেন, ১৯টি আঞ্চলিক কেন্দ্র বিভিন্ন মেডিকেল কলেজে এবং দুটি জাতীয় কেন্দ্র গড়ে তোলা হবে যেখানে প্রবীণ নাগরিকদের জন্য চিকিৎসার সবরকমের ব্যবস্থা থাকবে।
ডঃ বর্ধন ২০২০ থেকে ২০৩০ – এই দশকটিকে সুস্বাস্থ্যের বার্ধক্যের দশক বলে একটি কর্মসূচি ঘোষণা করেছেন। এর জন্য সারা বছর ধরে নানা কর্মসূচি গ্রহণ করা হবে। মন্ত্রী জানিয়েছেন, বিভিন্ন জাতীয় স্বাস্থ্য কর্মসূচিতে একই লক্ষ্যে কাজ করা হল এই দশক পালনের মূল লক্ষ্য । সরকারি দপ্তর এবং মন্ত্রক, সম্প্রদায়-ভিত্তিক বিভিন্ন সংগঠন, অসরকারি সংগঠন এবং বহুজাতিক সংস্থাগুলি এই কর্মসূচীর মাধ্যমে বার্ধক্যে সুস্থ থাকার জন্য একটি পরিকাঠামো গড়ে তুলতে সাহায্য করবে।
ভারতে প্রবীণ নাগরিকরা মোট জনসংখ্যার কত শতাংশ জুড়ে রয়েছেন এবং তাঁদের বিভিন্ন কল্যাণমূলক প্রকল্পের জন্য 'লংগিচিউডিনাল এজিং স্টাডি ইন ইন্ডিয়া' কর্মসূচির সূচনা হয়েছে। ডঃ বর্ধন জানিয়েছেন, কোভিড-১৯ মহামারীর ফলে জনস্বাস্থ্যে যে সঙ্কট দেখা দিয়েছে তার ফলে ভারত সহ সারা বিশ্বে বিরূপ প্রতিক্রিয়ার সৃষ্টি হয়েছে। রাষ্ট্রসঙ্ঘ এ বছরের আন্তর্জাতিক প্রবীণ নাগরিক দিবসের মূল ভাবনা হিসেবে 'মহামারী : আমরা কিভাবে বয়স্ক মানুষদের সমস্যাগুলি এবং বার্ধক্যের মোকাবিলা করব, সেই পদ্ধতিতে কি পরিবর্তন এনেছে?’ ౼বিষয়টিকে ঘোষণা করেছে। কোভিড-১৯-এর মতো মহামারীর ফলে প্রবীণ নাগরিকরা যে ঝুঁকির সম্মুখীন হয়েছেন সেই বিষয়টি উল্লেখ করে মন্ত্রী বলেছেন, সরকার এই সমস্যার সমাধানে বিভিন্ন উদ্যোগ নিয়েছে। রাজ্য সরকারগুলিকে প্রবীণ নাগরিকদের জন্য প্রয়োজনে বাড়ি বাড়ি গিয়ে ওষুধের ব্যবস্থা করার পরিকাঠামো গড়ে তোলার পরামর্শ দেওয়া হয়েছে।
CG/CB/DM
(Visitor Counter : 353
নির্বাচনকমিশন
পশ্চিমবঙ্গে লোকসভা নির্বাচনের পঞ্চম পর্যায়ে ভোটদানের চূড়ান্ত হার দাঁড়িয়েছে ৭৯.৯৬ শতাংশ
কলকাতা, ০৭ মে, ২০১৯
পশ্চিমবঙ্গে লোকসভা নির্বাচনের পঞ্চম পর্যায়ে গতকাল যে ৭টি কেন্দ্রের জন্য ভোটগ্রহণ করা হয়েছে, সেগুলিতে ভোটদানের সর্বশেষ যে হিসাব পাওয়া গেছে তাতে ৭৯.৯৬ শতাংশ ভোট পড়েছে বলে নির্বাচন কমিশন সূত্রে জানানো হয়েছে। এরমধ্যে আরামবাগ  আসনে সর্বোচ্চ ৮৩.৪১ শতাংশ এবং হাওড়া কেন্দ্রে সর্বনিম্ন ৭৪.৭৮ শতাংশ ভোট পড়েছে। এছাড়া বনগাঁ  আসনে ৮২.৬১ শতাংশ, হুগলী লোকসভা কেন্দ্রে ৮২.৪৭ শতাংশ, উলুবেড়িয়া লোকসভা কেন্দ্রে ৮১.১৬ শতাংশ, শ্রীরামপুর লোকসভা কেন্দ্রে ৭৮.৪৮ শতাংশ, ব্যারাকপুর লোকসভা কেন্দ্রে ৭৬.৮১ শতাংশ ভোট পড়ার খবর পাওয়া গেছে।
গতকাল উলুবেড়িয়া পূর্ব বিধানসভা কেন্দ্রের উপনির্বাচনে ৮১.১১ শতাংশ ভোট পড়েছে বলে কমিশন সূত্রে জানানো হয়েছে।
CG/PB/NS
(Visitor Counter : 69
প্রধানমন্ত্রীরদপ্তর
ডেফ্লিম্পিক্সে এ যাবৎ কালের মধ্যে শ্রেষ্ঠ প্রদর্শনের জন্য ভারতীয় দলের সদস্যদের প্রধানমন্ত্রীর অভিনন্দন
নতুনদিল্লি, ১৭ ই মে, ২০২২
(প্রধানমন্ত্রী শ্রী নরেন্দ্র মোদী সদ্যসমাপ্ত ডেফ্লিম্পিক্সে এ যাবৎ কালের মধ্যে শ্রেষ্ঠ প্রদর্শনের জন্য ভারতীয় দলের সদস্যদের অভিনন্দন জানিয়েছেন।
তিনি আগামী ২১শে মে দলের সদস্যদের তাঁর বাসভবনে আমন্ত্রণ জানিয়েছেন।
এক ট্যুইট বার্তায় প্রধানমন্ত্রী বলেছেন,
“ডেফ্লিম্পিক্সেএ যাবৎ কালের মধ্যে শ্রেষ্ঠ প্রদর্শনের জন্য ভারতীয় দলের সদস্যদের অভিনন্দন জানাই! আমাদের সহ নাগরিকদের জন্য দলের প্রত্যেক সদস্য অনুপ্রেরণার উৎস হয়ে থাকবেন।
আগামী ২১শে মে সকালে দলের সদস্যদের আমার বাসভবনে আমন্ত্রণ জানিয়েছি।“
CG/CB